Ride the Lightning
Ride the Lightning — ამერიკული მძიმე მეტალ ჯგუფ მეტალიკის მეორე სტუდიური ალბომი, რომელიც გამოვიდა 1984 წლის 27 ივლისს ლეიბლზე Megaforce Records, ხელახლა გამოიცა ამავე წლის 19 ოქტომბერს Elektra Records-ის მიერ. ალბომის 5 მილიონზე მეტი ეგზემპლარი გაიყიდა მხოლოდ აშშ-ში და ხუთჯერ იქნა სერტიფიცირებული პლატინად RIAA-ს მიერ. Ride the Lightning შეიცავს Kill 'Em All-ისეულ სწრაფ ტემპს სიმღერებში Trapped Under Ice და Fight Fire with Fire, მაგრამ ასევე შეიცავს მეტალიკის პირველ გრძელ უფრო მელოდიურ ბალადას Fade to Black და თითქმის ცხრა წუთიან ინსტრუმენტალს The Call of Ktulu. ეს ალბომი მეტალიკის ბოლო ალბომია, რომლის შექმნაში თავისი წვლილი დეივ მასტეინსაც მიუძღვის. ალბომს მესამე ადგილი უკავია metal-rules.com-ის მიერ შედგენილ სიაში ყველა დროის ასი საუკეთესო მეტალ ალბომი და მეხუთე ადგილი IGN Music-ის მიერ შედგენილ სიაში საუკეთესო 25 ალბომი.